section_heading: Put do finala
paragraph_text: Prvo Svjetsko klupsko prvenstvo igralo se u formatu s dvije skupine po četiri ekipe. U skupini A igrali su domaćin Corinthians, pobjednik Interkontinentalnog kupa 1998. Real Madrid, azijski prvak Al-Nassr i afrički prvak Raja Casablanca; dok su u skupini B bili južnoamerički prvak Vasco da Gama, sjevernoamerički prvak Necaxa, europski prvak Manchester United te oceanijski prvak South Melbourne. Corinthians i Vasco da Gama su kao pobjednici svojih skupina prošli izravno u finale, dok su se drugoplasirani Real Madrid i Necaxa borili za treće mjesto na natjecanju.